Шуға ла бөгөн туғандары саҡырыуы һылтауы менән туғанлыҡ ептәрен өҙөү гонаһ, шул арҡала хәрәм мәжлестәрҙә ҡатнашам тип әйтеүселәргә ни әйтергә? Ул гонаһ ҡылып хәмер хәрәм мәжлесе ойошторған туғаның һине йәннәткә индерәме әллә, әллә һин уны ошонан тыймағаның өсөн йәннәт өмөт итәһеңме? Уны бынан тыймағаның өсөн дә язаһы ла бар әле. Әллә туғанығыҙҙың, йә иптәштәрегеҙҙең холҡо шул тиклем насармы? Әҙәп үә әхләге юҡмы? Эске ҡотҡоһона саҡырып, бармағаның өсөн һеҙҙе ҡарғарға, түбән төшөрөргә, кәмһетергә әҙерме? Ул Аллаһ ҡоло, әллә шайтан дуҫымы? Һеҙҙе ул шул тиклем түбәнгә төшөрә икән, тимәк һеҙ быны «заслужили» — туғанығыҙға етәрлек ҡарашта булмағанһығыҙ.